PROJEKTS

LATVIJAS REPUBLIKAS MINISTRU KABINETS

2015.gada \_\_\_\_. \_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_.§)

**Grozījumi Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi”**

*Izdoti saskaņā ar Likuma par budžetu un finanšu vadību*

*35.panta trešo daļu*

Izdarīt Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi” (Latvijas Vēstnesis, 2014, 89., 252. nr.) šādus grozījumus:

1. izteikt 2.8. un 2.9. apakšpunktu šādā redakcijā:

„2.8. parādzīme – valsts vērtspapīrs, kas izlaists ar diskontu, prēmiju vai atbilstoši nominālvērtībai un kuru dzēš par tā nominālvērtību tā dzēšanas datumā un kurš var atrasties publiskā apgrozībā;

2.9. obligācija – valsts vērtspapīrs, kas izlaists ar diskontu, prēmiju vai atbilstoši nominālvērtībai ar fiksētu vai mainīgu procentu likmi un noteiktos termiņos izmaksājamu fiksētu ienākumu, ja fiksētā ienākuma likme pārsniedz nulles līmeni, kuru dzēš par tā nominālvērtību un kurš var atrasties publiskā apgrozībā;”;

1. papildināt noteikumus ar 2.11.1 apakšpunktu šādā redakcijā:

„2.11.1 prēmija – starpība starp vērtspapīra nominālvērtību un vērtspapīra cenu, ja vērtspapīra cena ir lielāka par vērtspapīra nominālvērtību;”;

1. izteikt 2.28.apakšpunktu šādā redakcijā:

„2.28. peļņas likme – ieguldījuma atdeve gadā, kura izteikta procentos, ņemot vērā valsts vērtspapīra cenu un sagaidāmos ienākumus no valsts vērtspapīra tā termiņa laikā;”;

1. izteikt 18.2.apakšpunktu šādā redakcijā:

„18.2. ja Valsts kases rīkojumā par obligāciju izlaišanu sērijas pirmajā laidienā fiksētais ienākums netiek noteikts, fiksēto ienākumu nosaka kā:

18.2.1. vidējo svērto peļņas likmi no konkurējošā daudzcenu izsolē apstiprinātajiem valsts vērtspapīru uzdevumiem, kas noapaļota uz leju līdz tuvākajai viena procenta likmes astotdaļai;

18.2.2. nulli, ja vidējā svērtā peļņas likme no konkurējošā daudzcenu izsolē apstiprinātajiem valsts vērtspapīru uzdevumiem ir nulle vai zemāka;”;

1. papildināt noteikumus ar 22.1 punktu šādā redakcijā:

„22.1 Sākotnējā izvietošanā piedāvājamo krājobligāciju fiksētā ienākuma likmes nosaka Valsts kase, pamatojoties uz finanšu tirgos pastāvošajām procentu likmēm.”.

Ministru prezidente L.Straujuma

Finanšu ministrs J.Reirs

26.03.2015 12:15

289

V.Kačalovs

67094367

Viktors.Kacalovs@kase.gov.lv